দশম কাব্যগ্রন্থে কবি আরো লিখলেন : ‘তোমাকে বুঝতে আমি জলাঞ্জলি দিয়েছি এ/আধখানা মেধাবী জীবন;/ তোমাকে ধরতে আমি আধখানা হূদয়শিলা/ছিঁড়ে নিয়ে ছুঁড়ে দিই শিমুলের তুলোর মতন।/বাতাস বহনক্ষম নয় এত ভার;/এ যেন দূষিত সীসা, গুহাবন্দী লবণহ্রদ,/এর ছদ্মবেশী গোপনতা নিজেরই লোহু/চেটে চেটে। হায় রক্তরাগ!’ (অভিবাসী, ‘মানবহাড়ের হিম ও বিদ্যুৎ’)। এই কবিতায় উপমা ও প্রতীকী ব্যঞ্জনা কবিতার মর্মস্থলকে আরো আত্মভেদী করে তোলে।